Jaht Eichmannile
Kirjeldus
Adolf Eichmann (1906–1962) oli Saksa Riigi Julgeoleku Peaameti ametnik ja Riikliku Salapolitsei osakonna B IV ülem, kes vastutas natsionaalsotsialistliku Saksamaa rassipoliitika ja inimsusevastaste kuritegude elluviimise eest. Pärast maailmasõja kaotust põgenes Eichmann Saksamaalt ja asus valedokumentidega elama Argentinasse, kus ta võttis nimeks Ricardo Klement. Noore juudiriigi luureasutused näitasid aga oma tipptaset, tehes kindlaks Euroopast pagenud Eichmanni elukoha, vangistasid ta seal ja toimetasid seejärel salaja Iisraeli, kus ta kohtu alla anti.
Eichmanni 1961. aasta kohtuprotsessi Jeruusalemmas jälgis kogu maailm. Eichmann mõisteti süüdi sõjakuritegudes ja inimsusevastastes kuritegudes ning poodi järgmisel aastal üles. See on ainuke kord, kui Iisrael on surmanuhtluse täide viinud. Neal Bascomb kirjeldab neid sündmusi päeva ja minuti täpsusega. Ta jutustab lugu nii, et lugejal tekib tunne, nagu loeks ta ülipõnevat spiooniromaani.
1971. aastal sündinud Neal Bascomb on ajakirjanik, kes teeb kaastöid New York Timesile, Wall Street Journalile ja Los Angeles Timesile, ta on kirjutanud ka mitmeid raamatuid, mis on avaldatud rohkem kui 15 riigis. Neal Bascomb elab Ameerika Ühendriikides Seattle’is.
416 lk
|Kirjastaja||Varrak|
|Ilmumisaasta||2016|
|Keel||Eesti|
|Kategooria||Ajalugu|